Arthur Roy Clapham

Arthur Roy Clapham,  (født 24. mai 1904, død 18. desember 1990) var en britisk botaniker. Han var født i Norwich og fikk sin utdannelse ved i Downing College, Cambridge. Clapham arbeidet på Rothamsted Experimental Station som en avlingsfysiolog (1928-30), og tok deretter tok en stilling som foreleser ved botanisk institutt ved Oxford University. Han var professor i botanikk ved Sheffield University i årene 1944-69 og vice chancellor ved universitetet i 1960-årene. Han var delforfatter av oppslagsboken Flora of the British Isles, som var den første og i flere tiår, den eneste sammenfattende flora for De britiske øyer. Den ble utgitt i 1952 og etterfulgt av nye utgaver i 1962 og 1987. Som et svar på en forespørsel fra botanikeren Arthur Tansley, innførte han begrepet økosystem i begynnelsen av 1930-årene.


== Tidlig liv og utdanning ==
Clapham ble født i Norwich som sønn av George Clapham, som var lærer på en barneskole og Dora Margaret Clapham, født Harvey. Han var den eldste av tre barn og den eneste gutten. Han var elev ved City of Norwich School, der han fikk Cambridge Senior School Certificate i 1919 og Higher School Certificate i 1921. Clapham fortsatte på Downing College, Cambridge i 1922 etter å ha mottatt et Minor Scholarship. Han avla sin lavere universitesgrad med utmerkelsen First Class Honours og ble tildelt  Frank Smart Prize for Botany.Etter å ha fullført den lavere universitetsgraden, fortsatte han med høyre studier med fokus på plantefysologi under Frederick Blackman. Senere fortsatte han med avlingsfysologi  ved Rothamsted Agricultural Experimental Station, hvor han arbeidet sammen med Ronald Fisher. Her ble han ble påvirket av Fishers arbeid med statistisk analyse og tilfeldig utvalg. Clapham arbeidet med å ta små prøver av hvete for å få et pålitelig estimat for avlinger. Det var i denne perioden at han møtte sin fremtidige kone, Brenda Stoessiger, som var forskningsstudent under Karl Pearson. Pearson var pioneer innenfor matematisk statistikk. Clapham forsvarte si doktorgrad fra Cambridge i 1929 basert på hans arbeid sammen med Blackman i fysiologi og hans arbeid med metoder for prøvetaking ved Rothamsted.


== Profesjonell karriere ==
I 1930 fikk Clapham en stilling innenfor botanikk ved University of Oxford. Ved Oxford han jobbet tett sammen med Arthur Tansley. I 1944 forlot han Oxford for å overtal lederstillingen (Chair of Botany) ved University of Sheffield, hvor han ble til sin avgang i 1969. På Sheffield fungerte han som assisterende undervisningsdirektør fra 1954 til 1958, og som undervisningsdirektør fra 1956.Clapham fungerte som president for British Ecological Society fra 1954 til 1956 og president i Linnean Society fra 1967 til 1970.


== Priser og utmerkelser ==
Clapham ble valgt til medlem av Linnean Society i 1949 og et medlem av Royal Society i 1959. Clapham mottok Linnean Medalje i 1972, og ble utnevnt til Order of the British Empire i 1969. I 1970 ble han utnevnt til æresdoktor ved University of Aberdeen og University of Sheffield.


== Privatliv ==
Clapham giftet seg med Brenda Nord Stoessiger i 1933. Deres første barn, John, døde bare 13 måneder gamle i 1935. Clapham og hans kone hadde tre andre barn, døtre Elizabeth og Jennifer, født i henholdsvis 1935 og 1937, og en sønn, David, født i 1944. Brenda Clapham døde i 1985. Etter hennes død, ble Claphams helse forverret. Han døde i 1990.


== Ettermæle ==
I utgangspunktet var Clapham utdannet innen  plantefysiologi, men hans forskningsbidrag dreide seg om metodikk for prøvetakning, prognoser for avkastning fra avlinger, økologi, plantesystematikk og paleoøkologi. Clapham bidro til Tansley arbeide med The British islands and their vegetation, utgitt i 1939 og en serie av volumer om vegetasjon i Tyskland for Naval Intelligence Division under andre Verdenskrig. I 1940 fikk Clapham en ledende rolle i produksjonen av boken Biological Flora of the British Isles. I 1953 publiserte han sammen med T. G. Tutin og E. F. Warburg boken Flora of the British Isles (etterfulgt av to senere utgaver i 1962 og 1987) og i 1959, Excursion Flora of the British Isles. I 1969 redigert og bidro han til å publisere den Flora of Derbyshire. Som et svar på en forespørsel fra botanikeren Arthur Tansley, innførte han begrepet økosystem i begynnelsen av 1930-årene.


== Bøker ==
(Sammen med W.O. James) The biology of flowers. Oxford : Clarendon Press, 1935.
(Sammen med T.G. Tutin og E. F. Warburg), Flora of the British Isles. Cambridge : Cambridge University Press (first edition 1952, second edition 1962 og third edition 1987).
(Sammen med T.G. Tutin og E.F. Warburg) Excursion flora of the British Isles. Cambridge : Cambridge University Press 1959.
Flora of Derbyshire. Derby Museum and Art Gallery. 1969.
The Oxford book of trees. London : Oxford University Press, 1975.


== Referanser ==


== Eksterne lenker ==
Clapham papirer, ved Sheffield University
Royal Society sertifikat av valget